6.4.2022
SK
Úradný vestník Európskej únie
C 152/25
4.10.
EHSV sa domnieva, že čím je nižší vek, od ktorého sa môžu ľudia dobrovoľníctvu začať venovať, tým je väčšia pravdepodobnosť, že z nich vyrastú sociálne začlenení a angažovaní dospelí jedinci, ktorí svojím dielom prispejú k budúcnosti Európy.
Mali by sa podporovať iniciatívy, ako sú programy vzdelávania v školách a dobrovoľníctvo v rodinách.
V prípade potreby by sa mali prispôsobiť právne rámce tak, aby mladším ľuďom a deťom umožnili vykonávať dobrovoľnícku činnosť.
Mládežnícke organizácie zohrávajú v tomto procese veľmi dôležitú úlohu, a preto by mali dostať vhodnú a dostatočnú podporu od verejných orgánov.
5.
Úloha dobrovoľníkov v komunite 5.1.
Niet pochýb o tom, že dobrovoľníci vytvárajú značnú ekonomickú, environmentálnu a sociálnu hodnotu.
V neziskových organizáciách sú dobrovoľníci často nevyhnutní na zabezpečenie efektívneho plnenia úloh a sú jedným z najdôležitejších zdrojov týchto organizácií.
Verejnosť ich často považuje za symbol činnosti týchto subjektov.
Pre mnohých, najmä mladých ľudí, je dobrovoľníctvo niečím výnimočné.
Často je to prvá činnosť, v rámci ktorej majú možnosť reagovať na skutočné sociálne potreby a sú schopní rýchlo vidieť účinky svojich činov ako angažovaní občania, čím sa výrazne zníži riziko sociálneho vylúčenia. 5.2.
V mnohých prípadoch je pre občanov právne náročnejšie zorganizovať sa v súvislosti s otázkami spoločného záujmu a zapojiť ľudí ako dobrovoľníkov, ktorí prispievajú do spoločnosti bez toho, aby hľadali osobný prospech.
Mali by sa zaistiť práva združovania sa verejné financovanie, ako aj podpora organizácií občianskej spoločnosti.
EHSV zdôrazňuje, že verejné financovanie organizácií občianskej spoločnosti vo veľkej miere prispieva nielen k ich funkcii a úlohe v spoločnosti, ale aj k zachovaniu ich nezávislosti a schopnosti zabezpečiť vnútorné demokratické procesy, ktoré umožnia uznanie a zastúpenie želaní ich členov bez vonkajších zásahov.
5.2.1.
Dobre fungujúca občianska spoločnosť je znakom zdravej demokracie a vo veľkej miere prispieva ku kvalite života, mieru a stabilite.
Participatívna demokracia je doplnkom zastupiteľskej demokracie, a nie hrozbou.
5.2.2.
V prípade organizácií koordinujúcich činnosti dobrovoľníkov verejné financovanie umožňuje prostredníctvom špecifického pákového mechanizmu dosiahnuť oveľa vyšší prínos pre spoločnosť, prínos, ktorý má skutočnú ekonomickú hodnotu. 5.3.
Ľudia v Európe sa v súčasnosti s väčšou pravdepodobnosťou zapoja do krátkodobých dobrovoľníckych aktivít, často s jasným osobným prospechom, napr. dobrovoľnícka činnosť na festivale alebo koncerte, ako by prijali dlhodobý záväzok a riešili určitú spoločenskú potrebu.
EHSV by chcel, aby tvorcovia politík urobili viac pre podporu pridanej hodnoty dobrovoľníckej práce ako sociálneho kapitálu, nielen v rámci súkromnej príležitosti alebo mechanizmu šetrenia nákladov na ľudské zdroje.
Verejné orgány musia pomôcť dobrovoľníkom a organizáciám podporujúcim ich aktivity lepšie ukázať ich hodnotu a dosah, aby mohli dobrovoľníkov aj naďalej priťahovať, pretože občania majú čoraz viac možností, ako využívať svoj voľný čas. 5.4.
Počas pandémie COVID-19 mohli mnohí tvorcovia politík a bežní občania vidieť konkrétny potenciál a skutočný vplyv dobrovoľníctva – štruktúrované činnosti koordinované verejnou inštitúciou alebo organizáciou a jednotlivé činnosti ad hoc, ktoré sa vykonávajú spontánne na základe vôle pomôcť.
EHSV vzdal úctu státisícom dobrovoľníkov z celej Európy, ktorí v roku 2020 pomáhali ľuďom v núdzi v dôsledku pandémie, udelením Ceny za občiansku solidaritu (15) organizáciám a jednotlivcom zapojeným do dobrovoľníckych činností spojených s dôsledkom pandémie COVID-19. 5.5.
Pre pracovníkov s menej pravidelným pracovným časom a menej stabilným pracovným životom je náročnejšie prijať dlhodobé záväzky v rámci dobrovoľníckej činnosti.
Napríklad pre pracovníkov obchodu, ktorých informujú s 24-hodinovým predstihom v prípade, že musia ísť pracovať, je mimoriadne ťažké záväzne sa venovať dobrovoľníctvu.
To isté platí napríklad aj pre mnohých pracovníkov vykonávajúcich pohotovostnú službu.
EHSV poukazuje na to, že dobrovoľnícke organizácie by mali byť podporované prostredníctvom know-how vrátane osvedčených postupov o budovaní dodatočných kapacít na zvládnutie tejto meniacej sa dostupnosti potenciálnych dobrovoľníkov a na rozvoj nových spôsobov riadenia dobrovoľníkov. 5.6.
Prideľovanie sociálnych pracovníkov (16) je prostriedkom na riešenie zlého zdravotného stavu bez predpisovania liekov alebo spolu s nimi.
Dobrovoľnícka činnosť sa stala účinnou a čoraz obľúbenejšou súčasťou programov prideľovania sociálnych pracovníkov.
Výskumy preukazujú, že dobrovoľníctvo má pozitívny vplyv na duševné zdravie a že účasť na
(15) (16)
Cena EHSV za občiansku solidaritu.
The Healing Power of Social Prescribing a Policy Statement on Volunteering & Social Prescribing – CEV 2019.